STATUSRAPPORT 2022 (mars 2023)

Side 1

Bilde litt på fellesdisk og heiter Til side 1 i statusrapport

Bildetekst: JUBILEUMSKULL: Desse fem utgjer kull 20 i Nynorsk avissenter. Når dei er ferdige til sommaren er til saman 88 journalistar utdanna i Førde. Bak: Marita Haugsdal, Frida Rystad Aune og Anne Lotte Ognedal. Framme: Jonas Yang Tislevoll og Eline Krøvel-

Ordet fer vidare enn mannen (som før)

STIFTINGA NYNORSK AVISSENTER: Tek inn 5 journalistpraktikantar kvart halvår. Dei får fire månader opplæring i Firda Media i Førde og deretter to månader praksis i ein ønskt avisredaksjon. I Førde får dei over 20 førelesingar og kurs, mellom anna i språk, etikk, journalistisk metode, undersøkande journalistikk, foto og video. 83 (88) er lært opp sidan starten i 2013, og fleirtalet har journalistisk arbeid i dag. Stiftinga Nynorsk avissenter skal styrkje rekruttering, nyskaping og utvikling i medium som publiserer på nynorsk. Mediebedriftenes Landsforening (MBL), Landssamanslutninga av nynorskkommunar (LNK) og Firda Media (Amedia) står bak stiftinga, som samarbeider tett med NRK Nynorsk mediesenter. Opplæringa er finansiert av Kulturdepartementet og Firda Media.

Side 2

Stort behov for nynorskskrivande

STATUS: Nynorskskrivande journalistar er ettertrakta, og praktikantane frå kull 17 og 18 er alle komne i jobb. Dei fleste som journalistar. Men det er også innslag av medieforsking og taleskriving for ein minister.

I 2022 var vårkullet for første gong 5 praktikantar. Dette er det dei driv med i dag: **Eirin Eriksen Horvei** hadde praksisen sin i TV2. Der hadde ho også sommarjobb. Ho fekk tilbod om vidare vikariat, men ville tilbake til avisjournalistikken og begynte å jobbe i avisa Midtsiden. No har ho fått fast jobb i Fanaposten og startar der i mars.

**Kenneth Sjøvold** hadde praksis i Klassekampen, der han også hadde sommarjobb. Han begynte i eit vikariat som leiar for redaksjonen i Filmklubbforbundet hausten 2022, og han skal fram til sommaren 2023 jobbe som assisterande redaktør for Kortfilmfestivalen. Sommaren 2023 skal han jobbe for Klassekampen igjen.

**Tore Fjeldsbø** hadde praksis og sommarjobb i BT. No jobbar han i Nærings- og firskeridepartementet, der han er taleskrivar for ministeren og for statssekretærar.

**Elsa Di Valerio** hadde praksis i Stavanger Aftenblad. Ho fekk seg deretter jobb i Kirkens Nødhjelp og var i Palestina i fem månader. Der laga ho nyhendebrev som vart sende tilbake til Norge. Ho jobbar no som journalist for avisa Utrop i Oslo.

**Tobias Bratvold Lucey** hadde sin praksis i nettavisa Porten i Sogn. Frå praksis gjekk han rett inn i jobben som nyheitsredaktør i same avisa. No har han fått jobb i Firda, og tek til der 1. mai.

Dei fem praktikantane frå kull 19 er framleis i praksis:

**Knut Marius Moen Tjørstad** har praksis i Sunnmørsposten. Etter praksisperioden vil han få vikariat i avisa fram til sommaren, då han skal ha sommarjobb i same avis.

**Vilde Ferah Molven** skal ta praksisen sin i mai og juni. Årsaka er at ho har fått praksisplass i Svalbardposten, og dei hadde ikkje moglegheit til å ta mot praktikantar før. Ho blir ein av dei første som skriv nynorsk i Svalbardposten. Vilde held fram i sommarjobb etter praksisperioden.

**Kristoffer Solberg Refsnes** har praksis i Nationen. Han har no fått eit 7 månader langt vikariat i Sogn Avis, der han startar 1. mars.

**Ingeliv Aadland** har praksis i Nynorsk pressekontor. Ho får truleg også vikariat i Sogn Avis.

**Amalie Røstbø** har praksis i avisa Sunnhordland. Ho kjem til å halde fram i eit mindre vikariat i avisa denne våren, medan ho fullfører eit universitetsfag. Ho skal ha sommarjobb i avisa.

Kvar kjem de ifrå:

Vestland 51

Rogaland 12

Møre og Romsdal 9

Trøndelag 7

Viken 3

Nordland 2

Innlandet 1

Agder 1

Oslo 1

Andre 1

Kva gjer dei: (Dei 78 tidlegare praktikantane)

Journalistikk: 52,5 %

Kommunikasjon: 20,9 %

Lærar: 6,5 %

Student: 7,7 %

Anna: 12,4 %

Søkarar: 2022 var det kull 18 og 19. Til kull 18 hadde vi 20 søkjarar, til kull 19 hadde vi 15 søkjarar.

Dette er ein nedgang fråd ei tala vi såg under koronaepedemien, men er i overkant av det vi var vane med før epedemien.

Vi har flest søkjarar frå Vestland. Dei siste åra har storparten av desse søkarane komme frå gamle Hordaland. Vi har hatt relativt få søkjarar frå gamle Sogn og Fjordane.

Vi har også mange søkjarar frå Rogaland og frå Møre og Romsdal. Dei tre vestlandsfylka dekker også det området i landet der det er mest nyorskbruk. Eit unnatak er Trøndeland. Vi har relativt mange søkjarar frå dette fylket, sjølv om det er svært få medier, om nokon, som nyttar eller tillet nynorsk i denne regionen.

10 år

Nynorsk avissenter har no utdanna 88 jorunalistar gjennom ti år. Årleg har vi oppdatert kva desse no jobbar med. Dette er blitt ein stor jobb – og vi ser at svært mange av praktikantane frå dei første åra har relativt stabile jobbar, som dei står i år etter år. Vi har halde kontrollen årleg fram til no. Men dette er tidkrevjande, og framover har vi bestemt oss for å ha full oversikt over dei siste fem kulla, og prøve å få til ei fullstendig oppdatering kvart 3. år.

Som sagt har vi hatt kontakt med alle tidlegare praktikantar rundt årskiftet i år, og har laga ei prosentvis oppsummering av korleis dei 78 tidlegare praktikantane fordeler seg.

Det vi ser er at i løpet av 2022 har det vore ei endring. Fleire har gått frå journalistjobbar i aviser og TV til kommunikasjonsjobbar, både i regjeringskvartalet, på høgskular og universitet og til private aktørar.

Siste kull i gamle Firda-bygget

Våren 2023 og kull 20 er dei siste som vil halde til i Firda-bygget på Øyrane.

Til sommaren flyttar Firda, Nynorsk avissenter, NRK Vestland si avdeling i Førde, NRK Nynorsk mediesenter og Teater Vestland inn i Nynorskhuset i Førde sentrum.

Nynorsk avissenter får eit eige undervisningsrom i ein mellometasje mellom 1. og 2. etasje. Ved sidan av har Nynorsk mediesenter sitt undervisningsrom.

* Dette vil sjølvsagt gjere samarbeidet enklare. Fysisk vil det berre vere ein glasvegg som skil oss. Vi samarbeider tett med Nynorsk medisenter, og det å halde til vegg i vegg vil gjere samarbeidet enklare. Det vil også vere veldig fint for praktikantane i begge bedriftene, både fagleg og sosialt, seier dagleg leiar i Nynorsk avissenter, Ingunn Osland.

Faste plassar i Firda-redaksjonen

Men sjølv om undervisningsrommet vil ligge på mesaninen, eller «hylla» som vi kallar det, vil arbeidsplassane til dei fem praktikantane vere i Firda-redaksjonen. Der vil dei ha arbeidsplass ved sidan av journalistane i Firda. Dette er veldig viktig som ein del av opplæringa. Dei lærer av å sjå og høyre journalistane arbeide, dei får hjelp og støtte undervegs, dei lærer å forstå korleis ein journalist, og korleis avisa arbeider, og ikkje minst; dei blir ein del av redaksjonen.

Det nye Nynorskhuset skal vere klart til innflytting 1. juni. Dermed skal vi vere klare i god tid før det nye kullet kjem i august.

I slutten av september blir det offisiell opning av Nynorskhuset, og praktikantane vil vere ein viktig del av det. Mellom anna vil dei få fleire oppgåver i samband med språkkonferansen «Nynorsking i rampelyset» som skal arrangerast 29. september.